SAWAD วอลุ่มหนา-บวกคึก4% โบรกฯชี้กำไร Q3/61 แจ่ม-ลุ้นเข้า SET50 ครึ่งแรกปี 62
SAWAD วอลุ่มหนา-บวกคึก4% โบรกฯชี้กำไร Q3/61 แจ่ม-ลุ้นเข้า SET50 ครึ่งแรกปี 62 โดย ณ เวลา 11.40 ณ อยู่ที่ระดับ 45.75 บาท บวก 1.75 บาท หรือ 3.98% ด้วยมูลค่าซื้อขาย 183.49 ล้านบาท  
2 พ.ย. 2561

ผู้สื่อข่าวรายงานว่า บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ณ เวลา 11.40 ณ อยู่ที่ระดับ 45.75 บาท บวก 1.75 บาท หรือ 3.98% ด้วยมูลค่าซื้อขาย 183.49 ล้านบาท

บล.กรุงศรี กลยุทธ์การลงทุนทยอยสะสมหุ้นที่มีแนวโน้มผลประกอบการไตรมาส3/61 จะออกมาดี MTC, SAWAD, ROBINS, ANAN, SVI, BCH, CHG, CKP, EA, GULF, PYLON และ STA
บล.ทิสโก้ ระบุว่า คาดการณ์เบื้องต้นหุ้นเข้า-ออก SET50 / SET100 Index สำหรับงวดครึ่งแรกปีหน้า (1H19) เพื่อให้นักลงทุนสามารถวางแผนการลงทุนคร่าว ๆ ได้ล่วงหน้า จึงทำการประเมินเบื้องต้น หุ้นที่คาดว่าจะเข้า SET50 / SET100 Index สำหรับครึ่งแรกปีหน้า (1H19) โดยใช้ข้อมูลจนถึงสิ้นเดือน ต.ค. มีรายละเอียดต่าง ๆ ดังนี้
หุ้นที่คาดว่าจะเข้า SET50 Index มี 5 ตัว คือ GULF, WHA, TPIPP, ESSO, SAWAD (เรียงลำดับตามมูลค่าตลาดรวมจากมากไปหาน้อย เพื่อสะท้อนความเป็นไปได้ในการเข้า SET50 Index มากถึงน้อย) ซึ่งจะเข้ามาแทนหุ้น BEAUTY, CBG, BPP, DELTA, RATCH
โดยหุ้น 2 ตัวแรกคาดว่าจะตกชั้นไปอยู่ใน SET100 Index ขณะที่หุ้น 3 ตัวหลังคาดว่าจะไม่ผ่านเกณฑ์มูลค่าและปริมาณการซื้อขายโดยเปรียบเทียบ ทำให้หลุดออกจาก SET50 และ SET100 Index